Voleybol üzrə qadınlararası Asiya və Okeaniya çempionatı
Voleybol üzrə qadınlararası Asiya və Okeaniya çempionatı — adından da məlum oluduğu kimi Asiya və Okeaniya qitələrini təmsil edən qadın milli komandalar üçün təşkil edilən qitə miqyaslı turnir. Turnirin təşkilatçısı Asiya Voleybol Konfederasiyasıdır. Çin ən uğurlu komandadır. Onlar 20 çempionatın on ikisində qalib adına layiq görülmüşlər. Üç gümüş və bir bürünc medalları var. İkinci ən uğurlu komanda Yaponiyanın da bu yarışlarda Çin qədər medalı olsa da yalnız üç qızılı vardır. Son illər Tailand milli komandası da diqqət çəkən yığmalardandır. Asiya və Okeaniya çempionatının final mərhələsinə son illər on iki komanda qatılır. On yeddi dəfə təşkil edilən turnirə beş dəfə Tailand, dörd dəfə Çin, üç dəfə isə Vyetnam ev sahibliyi etmişdir. Honkonq, Çin Taybeyi, Avstraliya, Filippin, Yaponiya bu turnirə təşkilatçılıq etmək sevinci yaşamış digər ölkələrdir.